नेपालमा कुकुर मन परे पनि–नपरे पनि पाल्ने चलन छ । कुकुरलाई राम्रोसँग पाल्न सकिँदैन, घरमा पर्याप्त स्पेस छैन र कुकुरलाई छुन, हेर्न मन लाग्दैन भने बरु पाल्दै नपाल्नु ठीक हुन्छ । कतिपयले घरको सुरक्षा हुन्छ भनेर दिनभरि अँध्यारो ठाउँमा राखेर कुकुर पालेको देखिन्छ । त्यो बिल्कुलै राम्रो होइन । कुकुर पालेपछि परिवारको सदस्यजस्तो गरेर पाल्नुपर्छ । माया दिन सकिँदैन वा समय र पैसा छैन भने कुकुर पाल्नु हुँदैन ।
